
REFERAT

Propunere de aprobare a acordării titlului de Cetăţean de Onoare 
al Municipiului Timişoara domnului ALEXANDRU FOLKER
 în atenţia Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte şi al Comisiei pentru administraţie locală, juridică, ordine publică, drepturile omului şi probleme ale minorităţilor
Domnul Alexandru Folker s-a născut la 25 ianuarie 1956 în Orşova. A absolvit Facultatea de Electrotehnică din Timişoara. A debutat în prima ligă de handbal la Politehnica Timişoara în septembrie 1974, iar în echipa naţională la 30 nov 1975.

Prin întreaga sa activitate a generat un palmares impresionant:

· medalie olimpică de argint la JO de la Montreal – 1976

· medalie olimpică de bronz la JO de la Moscova – 1980

· medalie olimpică de bronz la JO de la Los Angeles – 1984

· Campion mondial universitar în 1981

· Supercupa Campionilor Mondiali şi Olimpici – 1983

· Are peste 200 de selecţii în echipa României

· A câştigat Cupa României, cu Politehnica Timişoara, în anul 1986

· La finele anului 1987 a plecat la echipa Universităţii din Lille Franţa unde a fost antrenor – jucător. Apoi s-a stabilit în Germania unde a pregătit echipa Melsungen.
Propunem să se acorde domnului Alexandru Folker titlul de Cetăţean de Onoare al Municipiului Timişoara. Menţionăm că această propunere de a i se acorda titlul de Cetăţean de Onoare al Municipiului Timişoara domnului Alexandru Folker a fost făcută de domnul primar Gheorghe Ciuhandu, la iniţiativa domnilor consilieri Dumitru Ţucu şi Ovidiu Ciuhandu, iar referatul a fost întocmit de Biroul Relaţii Publice, Învăţământ, Cultură şi Sport din cadrul Primăriei Municipiului Timişoara.

